Na ‘n jaar soos dié was dit die perfekte wegbreek om af te skakel en te herlaai. Die kothuis is pragtig en so goed ingerig. Die uitsig vanuit die kamers en die stoep is lafenis vir die siel. En die groot swembad was ‘n heerlike bederf om af te koel. Ons sal beslis weer gaan kuier.
Dit is 'n pragtige huis met baie mooi afwerkings en lieflik skoon. Heerlike stoep met genoeg kuierplek. Ons was in die middel van die winter daar en dit was ysigkoud en het die ondervloerse verhitting baie waardeer. Die enigste slegte ding is die kaggel wat nie wou werk nie en die hele huisie na rook laat ruik. Ons het gehoop om lekker in die aand voor die kaggel te sit maar kon glad nie die kaggel aan die gang kry nie. Andersins was dit 'n heerlike huisie om in te kuier.
Ongelooflike bestemming vir 'n wegbreeknaweek. Skoon, netjies en die perfekte plek vir 'n stil ontspannende naweek.
Die verblyf by Rietvley Cottage kan aanbeveel word en ons sal vir seker weer teruggaan. Net so mooi soos op die foto's en perfek skoon en netjies. As jy 'n wegbreekplek soek vir 'n naweek om te gaan ontspan, die natuur te beleef en te rus kan ons Rietvley Cottage aanbeveel.